М4 «Шэ́рман» () — асноўны амерыканскі сярэдні танк перыяду Другой сусветнай вайны. Шырока выкарыстоўваўся ў амерыканскай арміі на ўсіх месцах баявых дзеянняў, а таксама ў вялікіх колькасцях пастаўляўся саюзнікам (у першую чаргу Вялікабрытаніі і СССР) па праграме ленд-ліза. Пасля Другой сусветнай вайны «Шэрман» быў на ўзбраенні армій многіх краін свету, а таксама ўдзельнічаў у мностве пасляваенных канфліктаў. У арміі ЗША M4 знаходзіўся на ўзбраенні аж да заканчэння Карэйскай вайны. Назва «Шэрман» (у гонар амерыканскага генерала часоў Грамадзянскай вайны Уільяма Шэрмана) танк M4 атрымаў у англійскай арміі, пасля чаго гэта назва замацавалася за танкам у амерыканскай і іншых войсках. У савецкіх танкістаў меў мянушку «эмча» (ад М4).